Държавен вестник, бр. 25, 2017 г., стр. 9

БРОЙ  25	
Д Ъ Р Ж А В Е Н  В Е С Т Н И К 	
СТР.  9  
2. Когато една от страните във въоръжен 
конфликт не е обвързана от този Протокол, 
Страните по Протокола остават обвързани 
от него в отношенията помежду си. Те са 
обвързани от този Протокол и по отношение 
на държава – страна в конфликта, която не 
е обвързана от него, ако последната приема 
разпоредбите на този Протокол и докато ги 
прилага.
Член 4
Отношение между глава 3 и други разпоредби 
от Конвенцията и този Протокол
Разпоредбите на глава 3 от този Протокол 
се прилагат, без да се засяга:
(а) прилагането на разпоредбите на гла-
ва I от Конвенцията и на глава 2 от този 
Протокол;
(b) прилагането на разпоредбите на гла-
ва II от Конвенцията, с изключение на това, 
че както в отношенията между Страните по 
този Протокол, така и в отношенията между 
Страна по Протокола и държава, която го 
приема и прилага в съответствие с член 3, 
точка 2, когато на културните ценности са 
предоставени едновременно специална и пови-
шена защита, се прилагат само разпоредбите 
за повишена защита.
Г л а в а  2
ОБЩИ РАЗПОРЕДБИ ОТНОСНО 
ЗАЩИТАТА
Член 5
Опазване на културните ценности
Подготвителните мерки, взети в мирно 
време за опазването на културните ценности 
от предвидимите последствия на въоръжен 
конфликт съгласно член 3 от Конвенцията, 
включват, при необходимост, подготовката 
на описи, планирането на извънредни мер-
ки за защита срещу пожар или срутване на 
постройки, подготовката за преместването 
на движими културни ценности или осигу-
ряването на подходяща защита на място на 
такива ценности и определянето на компе-
тентни органи, отговорни за опазването на 
културните ценности.
Член 6
Зачитане на културните ценности
С цел да се осигури зачитане на култур-
ните ценности в съответствие с член 4 от 
Конвенцията:
(а) нарушаване на задълженията за въздър-
жане от извършване на враждебно действие 
срещу културна ценност на основание нало-
жителна военна необходимост по смисъла на 
член 4, точка 2 от Конвенцията е допустимо 
само в случаите, когато и докато:
(i) тази културна ценност, по своята 
функция, е превърната във военен 
обект; и
(ii) не съществува никаква друга въз-
можна алтернатива за постигане на 
подобно военно преимущество освен 
тази, произтичаща от извършването 
на враждебно действие срещу този 
обект;
(b) нарушаване на задълженията културни 
ценности да не се използват за цели, които 
могат да доведат до тяхното разрушаване или 
увреждане на основание наложителна военна 
необходимост по смисъла на член 4, точка 2 
от Конвенцията, е допустимо само в случаите, 
когато и докато не е налице възможност за 
избор между такова използване на културната 
ценност и друг начин за постигане на подобно 
военно преимущество;
(с) решението за позоваване на наложи-
телна военна необходимост се взема само от 
офицер, командващ военна част, равностойна 
на батальон или по-голяма, или военна част, 
по-малка по размер, където обстоятелствата 
не позволяват друго;
(d) в случай на нападение въз основа на 
решение, взето в съответствие с буква (а), се 
отправя предварително ефективно предупреж-
дение, когато обстоятелствата позволяват.
Член 7
Предпазни мерки при нападение
Без да се засягат други предпазни мерки, 
които се изискват от международното хума-
нитарно право при провеждане на военни 
операции, всяка страна в конфликта:
(а) прави всичко възможно, за да се увери, 
че обектите на нападението не са културни 
ценности, защитени съгласно член 4 от Кон-
венцията;
(b) взема всички възможни предпазни 
мерки при избора на средства и методи на 
нападение с оглед да се избегне и във всеки 
случай да се намали случайното увреждане 
на културни ценности, защитени съгласно 
член 4 от Конвенцията;
(с) се въздържа от решение за започване 
на нападение, което може да причини на 
културни ценности, защитени съгласно член 4  
от Конвенцията, случайно увреждане, надви-
шаващо очакваното конкретно и пряко военно 
преимущество; и
(d) отменя или временно спира нападени-
ето, ако стане очевидно:
(i) че обектът е културна ценност, защи-
тена съгласно член 4 от Конвенцията;
(ii) че нападението може да причини 
на културни ценности, защитени 
съгласно член 4 от Конвенцията, 
случайно увреждане, надвишаващо 
очакваното конкретно и пряко во-
енно преимущество.